**CAND MERGI IUBITO,LA CULCARE**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CÂND MERGI IUBITO,LA CULCARE

Când mergi iubito,seara la culcare

Ascultă te rog,cântul unei inimi

Ce bate într-un om,în depărtare

De chin,de dor,și poate grele lacrimi.

Și când,geană pe geană dulce-așterni

În vis de vară sper,iubito-a ne vedea

Nici să eziți,nici poate să te temi

De o idilă-n care,nimic nu e aievea

Clădi-vom pentru noi,o lume doar a noastră

Cu domnișoare de-mpărat și mândri feți

O lume-n care,toate florile din glastră

Te-or privi,când cu-ale mele dulci săruturi,te răsfeți

Este târziu,și poate-ar trebui să dorm

Căci mă așteaptă-n vis a mea crăiasă

O,vin,te rog,Moș Ene cu-al tău somn

Îți spun,că dorul de ea nu mă lasă!

29.10.2015